
Darivanje najmlađih 


Pred božićno-novogodišnje 
blagdane u vijećnici općine 
Jesenje upriličeno je drugo 
ovogodišnje primanje 
najmlađih mještana i 
njihovih roditelja. Već dugi 
niz godina Općina Jesenje 
svoje najmanje mještane 
daruje jednokratnim 
novčanim iznosom. 
Obraćajući se okupljenima 
načelnik Ivan Maligec je 
istaknuo kako ovakva 
jednokratna pomoć većini 
roditelja neće biti poticaj 
za jedno dijete više, što je 
nama svima želja, no ovom 
gestom nastojimo pomoći 
roditeljima kako bi lakše 
podnijeli obaveze koje im 
dolaze rođenjem djeteta. 

U ovim kriznim vremenima 
svaka financijska pomoć 
je dobro došla istaknuli 

su roditelji. U srdačnom 
kratkom druženju Leoni, 
Alessi i Lani načelnik je 
zaželio sretno i bezbrižno 
djetinjstvo, a one su 
spremno pozirale pred 
fotoaparatom. 

RADOBOJSKI OPĆINSKI VIJEĆNICI PRIHVATILI PRORAČUN ZA 2015. GODINU 


DEVET MILIJUNA KUNA ZA REALIZACIJU 
PROJEKATA 


Većinom glasova na sjednici Općinskog vijeća Radoboj, odr- 
žanoj 29. prosinca 2014. godine, izglasan je proračun Općine za 
2015. godinu. Predviđeno je da prihodi i rashodi iznose ukupno 
15.777.500 kuna. Najznačajniji izvorni prihodi općinskog pro- 
računa planirani su od poreza koji bi trebali iznositi 4.220.000 
kuna. U općinski proračun tijekom 2015. godine trebalo bi stići 
nešto više od 9.000.000 kuna na ime pomoći i financiranja ka- 
pitalnih projekata. Tako bi za opremanje Zavičajne zbirke, do- 
vršetak rekonstrukcije stare općinske zgrade, izradu projektne 
dokumentacije i sanaciju klizišta iz državnih izvora trebalo stići 
ukupno 2.600.000 te još 1.850.000 kuna kao pomoć iz državnog 
proračuna. Iz Zupanije planira se doprinos od 715.000 kuna za 
održavanje nerazvrstanih cesta, sanaciju klizišta, rješavanje od- 
vodnje, projektnu dokumentaciju i druge namjene. 


Planirani rashodi za poslovanje Općine Radoboj u 2015. go- 
dini ukupno iznose 6.592.000, a za financiranje razvojnih proje- 
kata ukupno 9.185.500 kuna. 

Općinski proračun usvojen je bez značajnije rasprave i pri- 
mjedaba, ali za njega ipak pet vijećnika iz oporbe nije diglo ruku. 
Bili su protiv. Evo osnovnih pokazatelja o tome kako se namjera- 
Vaju trošiti proračunska sredstva u ovoj godini. 


Općinski vijećnici na posljednjoj sjednici u 2014. godini 


ZA SANACIJU KLIZIŠTA NAJVIŠE 


Za program djelatnosti u oblasti održavanja i izgradnje ko- 
munalne infrastrukture na području Općine Radoboj planirana 
sredstva iznose ukupno 3.050.000 kuna. Najviše od tog iznosa, 
950.000 kuna utrošiti će se za sanaciju klizišta na području Opći- 
ne, za rješavanje imovinsko pravnih odnosa, pripremu projektne 
dokumentacije, rekonstrukciju i modernizaciju nerazvrstanih 
cesta namijenjeno je 500.000, a za izgradnju nogostupa 150.000 
kuna. 

Brojna klizišta čekaju sanaciju, a za to trebaju i velika financijska sredstva 


Nabava i prijevoz kamenog materijala za nerazvrstane ceste, 
rad strojeva na čišćenju snijega i posipavanju protiv poledice, te 
održavanju javnih površina u ljetnim mjesecima, sanaciju ošte- 
ćenja na asfaltiranim cestama, nabavu i postavljanje prometnih 
znakova Općinu će u 2015. godini koštati ukupno 730.000 kuna. 


JAVNA RASVJETA ODNOSI GODIŠNJE POLA 
MILIJUNA KUNA 


Općina Radoboj gotovo je u cijelosti pokrivena javnom ra- 
svjetom. To, međutim, košta 500.000 kuna godišnje. Troškovi 
potrošnje struje su 250.000, zamjena žarulja i održavanje još 
50.000, a 200.000 osigurano je za postavljanje javne rasvjete u 
onim mjestima gdje je za sada jošnema. lako domaćinstva plaća- 
ju potrošnju vode, Općina Radoboj svake godine ulaže sredstva 
za poboljšanje stanja. Tako je predviđeno da se u ovoj godinu 
u tu svrhu odvoji 435.000 kuna od čega se 350.000 kuna odnosi 
na izgradnju vodoopskrbnog cjevovoda u centru Radoboja što 
se odvija u sklopu rekonstrukcije županijske ceste Krapina - Gor- 
jani - Golubovec. Tu je nadalje 100.000 kuna za izradu projekta i 
rješavanje imovinskih odnosa kod realizacije projekta odvodnje. 
Za izradu ostalih programa i izmjenu prostornog plana planira 
se utrošiti 2.500.000 kuna. 


GOTOVO TRI MILIJUNA KUNA OPĆINA DAJE ZA 
ODGOJ | OBRAZOVANJE 


Općina Radoboj godišnje za sufinanciranje boravka djece u 
dječjim vrtićima, kojih nema na području općine, odvaja 450.000 
kuna, stoga je dobro došla ideja o izgradnji dječjeg vrtića na po- 
dručju općine pa je za taj projekt predviđen iznos od 2.000.000 
kuna. Za sufinanciranje osnovnog obrazovanja i za aktivnosti 
Osnovne škole Side Košutić predviđeno je 170.000 kuna, a za na- 
bavu školskih udžbenika planira se 100.000 kuna. Sufinanciranje 
prijevoza srednjoškolaca Općinu opterećuje sa 140.000 kuna, a 
50.000 kuna iskoristiti će se za obuku neplivača i poklone djeci 
uz blagdan sv. Nikole. 


SPORTAŠI AFIRMIRAJU OPĆINU DILJEM HRVATSKE 
Rashodni dio proračuna Općine Radoboj sadrži i stavku za 
realizaciju programa u oblasti sporta i rekreacije. 


Registrirani klubovi i udruge preko Sportske zajednice Opći- 
ne Radoboj dobiti će ukupno 290.000 kuna. 


Tu su pored nogometaša, biciklisti, atletičari, kuburaši, pala- 
glajderi, lovci i druge sportske udruge koje djeluju u Jazvinama, 
Gornjoj Šemnici i Radoboju. Pored toga za projektnu dokumen- 
taciju za rekreacijski centar i energetsku obnovu postojećih 
sportskih objekata planira se ukupno 630.000 kuna. 

Uz postojeće nogometno igralište u Radoboju bi u budućnosti trebalo 
biti više drugih sadržaja 


RADOBOJSKO-JESEJANSKI LIST 
Nakladnik: Općina Radoboj. Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Ana Kranjčec, Ivan Maligec, Snježana Rihtar, Tatjana Vuzem, Vinko Rihtar - glavni i odgovorni urednik. 


Lektor: Tanja Gregurović 
Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 
Gornje Jesenje 103, 49233 Gornje Jesenje, tel: 049/375-503, e-mail: jesenje 2 ejesenje.hr 


Grafička priprema i tisak: Papir market d.o.o. Krapina 


List je besplatan i izlazi mjesečno. 

TRISTOTISUĆA KUNA ZA SOCIJALNO 
UGROZENE 


Za financiranje programa socijalnih potreba i zdravstvo, te 
pomoć roditeljima za novorođenu djecu u općinskom je prora- 
čunu osigurano 304.000 kuna. Vidovi socijalne pomoći sastoje se 
od nabave ogrijeva, podmirenja troškova električne energije, po- 
moći za uzdržavanje i privremenih naknada socijalno ugroženim 
osobama, prema evidenciji Centra za socijalnu skrb. U tu grupu 
troškova spada i jednokratna pomoć u iznosu od 1.000 kuna za 
svako rođeno dijete, te plaćanje troškova školske kuhinje djeci 
roditelja s nedovoljnim primanjima. 


Za djelatnost Crvenog križa izdvaja se 50.000 kuna, a za sufi- 
nanciranje udruga od udruge umirovljenika, slijepih, distrofičara 
i mentalno retardiranih do udruga dragovoljaca i veterana Do- 
movinskog rata ukupno je predviđeno 13.000 kuna. Pored toga 
u ovoj će se godini izdvojiti dodatnih 51.000 kuna za kupnju pro- 
stora za rad Gradskog društva Crvenog križa Krapina koje djeluje 
na cijelom području nekadašnje općine Krapina. 


OPĆINSKO VIJEĆE, MJESNA SAMOUPRAVA | 
UPRAVNI ODJEL 


Funkcioniranje Općine kao lokalne samouprave od rada Op- 
ćinskog vijeća, načelnika, zaposlenika u Jedinstvenom uprav- 
nom odjelu do informiranja, materijalnih troškova i obilježava- 
nje prigodnih datuma i drugih zajedničkih troškova također se 
financira iz općinskog proračuna. Za te je potrebe u 2015. godi- 
ni osigurano ukupno 1.487.000 kuna. Najveći dio tih sredstava 
odnosi se na plaće i ostale rashode zaposlenih, ukupno 606.000 
kuna. Tu su zatim troškovi telefona, struje, plina, održavanja i na- 
bave potrebne opreme, izdavanje Radobojsko-Jesejanskog lista, 
te članarina i naknada koje Općina plaća. 


Rezerviran je i iznos od 700.000 kuna za dovršetak obno- 
ve stare zgrade Općine u kojoj bi se do proljeća trebala pored 
ostalog otvoriti i ljekarna. Na održavanje i uređenje groblja i mr- 
tvačnice utrošiti će se 365.000 kuna, a za uređenje ostalih javnih 
površina daljnjih 110.000 kuna. Na temelju zakonskih i drugih 
preuzetih obaveza Općina će u 2015. godini odvojiti 375.000 
kuna za vatrogastvo i zaštitu od požara, a za civilnu zaštitu do- 
datnih 15.000 kuna. 

Obnovljena zgrada Općine u kojoj će biti i ljekarna. 


POMOĆ POLJOPRIVREDI | GOSPODARSTVU 


Zona malog poduzetništva u Gornjoj Šemnici je pred zavr- 
šetkom, potrebno je izgraditi drugu fazu prometnica i parcelirati 
zemljište kako bi mogla početi prodaja zainteresiranim poduzet- 
nicima. Ukupno je predviđeno 1.050.000 kuna za Zonu, a daljnjih 
285.000 utrošiti će se za poticaj u gospodarstvu, dok će 50.000 
otići na subvencije i pomoći poljoprivrednicima. U razvoj gos- 
podarstva spada i uređenje hostela u zgradi nekadašnjeg lovač- 
kog doma kod zaselka Crneki, uvođenje besplatnog interneta na 
širem području Općine, te osnivanje poduzeća KulTuRa. 

Zaštita okoliša još je jedna djelatnost o kojoj Općina treba 
voditi računa. Tako je za sanaciju odlagališta komunalnog otpa- 
da Gorjak predviđeno 95.000 kuna, za nabavu još jednog zele- 
nog otoka, koji će biti postavljen u naselju Kraljevec Šemnički 
25.500 kuna i za sanaciju odlagališta otpada na području Općine 
25.000 kuna. 


Općina svake godine odvaja i određena sredstva za sanaci- 
ju crkvenih objekata, za rad udruga iz oblasti kulture i nabavu 


knjiga za knjižnicu. Ukupno će to u ovoj godini iznositi 386.500 
kuna. Unutrašnje uređenje prostorija, nabava vitrina i drugog 
potrebnog namještaja i nabavu računalne opreme Zavičajne 
zbirke odnijet će 700.000 kuna i tada će konačno ovaj sadržaj 
biti u potpunoj funkciji. 


malog poduzetništva treba dovršiti rometniće) 
Zoni gpoduzetništva|trebal: p i 


KOME BESPLATNE SKOLSKE KNJIGE? 

Na sjednici Općinskog vijeća Općine Radoboj, održanoj 29. 
posinca 2014. među ostalim postavljeno je i pitanja zbog čega 
svi učenici osnovne škole koji žive na području Općine Radoboj 
nisu dobili besplatne udžbenike? Kao što je poznato Općina Ra- 
doboj jedna je od rijetkih jedinica lokalne samouprave koja se 
pobrinula da učenici osnovne škole dobiju na početku školske 
godine 2014/2015 besplatne školske knjige i bilježnice. No, ne- 
kolicina osnovnoškolaca tu pogodnost nije mogla iskoristiti. Od- 
govor načelnika Anđelka Topolovca, glasi: Besplatne knjige do- 
bili su svi učenici Osnovne škole Side Košutić Radoboj. Kako zbog 
različitih uzroka neki roditelji ne žele da njihova djeca pohađaju 
OŠ Side Košutić Radoboj i upisali su ih uglavnom u krapinske ško- 
le, oni na temelju općinske odluke nemaju prvo na besplatne 
udžbenike. Dakle, svi osnovnoškolci koji žive na području Opći- 
ne Radoboj, a polaze razrede u OŠ Side Košutić Radoboj imaju 
pravo na besplatne knjige, a oni koji idu u druge škole nemaju. 


Zašto na nekim mjestima javna rasvjeta svijetli cijelu noć? - 
bilo je također jedno od pitanja općinskih vijećnika. Zamjenik 
načelnika Stjepan Sirovec odgovorio je kako su djelatnici HEP-a 
obavljali određene radove u trafostanicama i tom su prilikom 
zamjenjivali uređaje koji reguliraju vrijeme uključenja javne ra- 
svjete, te je došlo do određenih problema koji će u najskorije 
vrijeme biti otklonjeni. 

Pojedine žene iz Općine Radoboj sudjeluju na manifestaciji 
Babičini kolači i imaju određene troškove, može li Općina sufi- 
nancirati troškove na ovoj akciji koja se svake godine održava u 
drugom mjestu Krapinsko-zagorske županije, pitanje je na koje 
je odgovor, da svaka sudionica može podnijeti zamolbu Općini 
za pružanja pomoći i da će se po mogućnosti, zahtjevu udovo- 
ljiti. 

Domaćinstva i ostali potrošači na području Općine Radoboj 
plaćaju preveliku cijenu vode. Može li tu Općina nešto poduzeti? 
Potrošači u Općini Radoboj kubni metar vode, dakle 1000 litara 
plaćaju 4,78 lipa bez poreza. No, na konačni iznos znatno utječu 
naknade koje se plaćaju i to: naknada za korištenje voda 2,25 
kuna po kubiku, naknada za zaštitu voda 1,35 kuna po kubiku 
i mjesečna naknada za opskrbnu uslugu 15 kuna mjesečno. Na 
ukupni iznos dodaje se još porez po stopi od 13%. Općina nema 
mogućnosti utjecati na visinu naknada i poreza. 


Uz točke dnevnog reda i pitanja općinskih vijećnika posljednja proš- 
logodišnja sjednica Općinskog vijeća imala je još jednu posebnost. 
Vijećnica Ljerka Strahinec od zamjenika načelnika primila je čestitku i 
poklon za svoj rođendan 

U 2015. godini nastavljamo ga 
Započetim projektima 


Proračun Općine Jesenje za 2015. godinu kojeg je usvojilo 
Općinsko vijeće na svojoj 12. sjednici planiran je u iznosu od 
5.867.940,00 kuna. Proračun kojeg ove godine nisu podržali 
oporbeni vijećnici HDZ-a planiran je u nešto manjem iznosu 
u odnosu na proteklu 2014. godinu iz razloga što će prihodi 
iz osnova poreza na dohodak i dobiti biti umanjeni. lako se 
ovog trenutka ne može točno precizirati koliko će biti manji 
priljev sredstava u općinski proračun zbog porezne reforme 
koju je donijela vlada RH i gubljenja statusa brdsko planin- 
skog područja i ove se godine nastavlja sa kapitalnim inve- 
sticijama koje se planiraju realizirati javljanjem na natječaje 
resornih ministarstava i fondova EU. | ove su godine najveće 
investicije planirane na području vodoopskrbe (završetak iz- 
gradnje vodospremnika u Gornjem Jesenju), rekonstrukciji i 
izgradnji cestovne infrastrukture, sanaciji klizišta na područ- 
ju cijele općine.... Planom za 2015. godinu nisu umanjena 
izdvajanja za socijalni program koji iznosi gotovo 500.000,00 
kuna , obrazovanje, financiranje programa projekata i rada 
udruga. 


Ove se godine planira namjestiti dio podrumskih prosto- 
rija Doma kulture koji je uređen protekle godine kako bi se 
ustupio udrugama na korištenje. Budući da je Općina Jesenje 
jedna od rijetkih općina u Krapinsko-zagorskoj županiji koja 
nema komunalne naknade kao ni prireza potrebno je okre- 
nuti se drugim izvorima prihoda koji će omogućiti realizaciju 
zacrtanih projekata. ,Uspjeh u realizaciji zacrtanih projekata 
zasigurno će ovisit o angažmanu svih kojima je u interesu 
da naša mala Općina _i dalje bude jedna od onih koje su u 
samom vrhu stvaranja uvjeta razvoja i boljeg života naših su- 
mještana što bi nam svima trebao biti zajednički cilj“ ističe 
načelnik Ivan Maligec. 


NASTAVLJENI RADOVI 


Gotovo do kraja prošle godine obavljani su radovi na pro- 
širenju i rekonstrukciji dijela Rimske ceste u Radoboju. S više 
od milijun kuna radove financira Županijska uprava za ceste, 
a usporedo se obavljaju i radovi na polaganju novih vodovod- 
nih cijevi što financira Općina Radoboj i Krakom vodopskrba. 
Djelatnici poduzeća MB-Transgradnja nakratko su prekinuli sa 
radovima zbog vremenskih uvjeta, ali su sa njima nastavili već 
19. siječnja 2015., te će se planirani radovi odvijati normalnim 
tijekom ukoliko to vremenski uvjeti dozvole. 


Do sada je uklonjena većina ograda koje su ranije postav- 
ljene uz obiteljske kuće i onemogućavale su proširenje ceste, 
a uglavnom vlasnici nisu imali nekih većih primjedbi. Kao uvi- 
jek prilikom provođenja takovih akcija ima i onih koji imaju 
manje više opravdane ili neopravdane primjedbe. Kako veći- 
na onih koji imaju kuće uz tu prometnicu podržavaju predlo- 
žena rješenja stvorit će se bolji uvjeti za odvijanje prometa i 
osigurati veća sigurnost kako vozača tako i pješaka.(vir) 


ski uvjeti promet se odvija otežano, ali će nakon završetka radova 
biti mnogo bolje i sigurnije. 


UGRTAVANJE NERAZVRSTANIH GESTA U 
ZAVRŠNOJ FAZI 


Djelatnici Upravnog odjela Općine Radoboj u suradnji sa 
ovlaštenim geodetima ponovo obilaze naše nerazvrstane ce- 
ste, te obilježavanju granice cestovnog zemljišta, nakon čega 
će se pristupiti snimanju izvedenog stanja ceste. Dokumenta- 
cija i elaborat za predaju u katastar i zemljišne knjige uskoro 
će biti pripremljeni. Kao uvjet za prijavu na natječaje za dobi- 
vanje sredstava za izvođenje radova na cestama, potrebno je 
da su ceste ucrtane u katastru, te upisane u zemljišne knjige. 
S obzirom da na području Općine Radoboj ima nažalost još 
mnogo cesta koje nisu u katastru obilježene kao ceste, prvi 
korak u sređivanju takvog stanja je izlazak na teren i obilježa- 
vanje stvarnog stanja, odnosno trase kuda cesta prolazi. 

Općina Radoboj je jedna rijetkih, ako ne i jedina na po- 
dručju Krapinsko-zagorske županije koja je donijela odluku 
O asfaltiranju cesta na području Općine bez sufinanciranja 
mještana. Postupkom evidentiranja cesta u katastru i zemljiš- 
nim knjigama otvoriti će se nove mogućnosti za financiranje 
radova na uređenju cesta i iz europskih fondova. 


Pasije najnoji čovjekov prijatelji 


Mnogi naši sumještani kao kućnog ljubimca nabavili su 
t psa. Nažalost za neke je time što imaju psa i prestala briga 
o ,čovjekovom najboljem prijatelju“. Ako slučajno prođete 
| u jutarnjim satima kroz naša naselja u pravilu će te uvijek 
naići na nekoliko , peseka“ koji trčkaraju oko Vas. Odrasli 
(se još nekako uspijevaju obraniti od nasrtljivaca, ali što je I 
sa djecom koja idu u školu ili iz škole? Takvi psi se u većini 
i slučajeva žele samo poigrati, ali dijete koje na leđima ima | 
torbu teško će se obraniti od psa koji skače po njemu, a ako 
slučajno dijete počne trčati sve se pretvara u lovice psa i 
i djeteta. Općinskom Odlukom o držanju pasa propisano je“ | 
da pas mora danju biti vezan na lancu, a noću može biti ne- 
vezan u dobro ograđenom prostoru iz kojeg ne može izaći“ 
. Psi koji bez nadzora lutaju javnim površinama smatraju se 
psima lutalicama. Takve pse hvataju ovlaštene veterinar- 
ske ustanove, koje ih zadržavaju neko vrijeme, dok vlasnik 
I psa ne zatraži vraćanje uhvaćenog psa. Sve troškove koji I 
su nastali hvatanjem i držanjem pasa snosi vlasnik psa. Pas 
i je obaveza, odgovornost i briga. Svakom vlasniku trebalo | 
bi biti stalo do njegovog kućnog ljubimca, i nikako ne bi 
smio dozvoliti da zbog njegove nebrige pas bude prepu- 
i šten sam sebi. U trenutku kada će takav pas biti uhvaćen, l 
a vlasnik morati snositi troškove, onda će svi biti krivi samo 
| nenjihova nebriga za kućnog ljubimca. 


Pozivamo sve vlasnike pasa sa područja naše Općine 
| da se odgovorno i brižno odnose prema istima, jer ćemo 
u protivnom biti prisiljeni poduzeti određene mjere protiv 
i svih onih koji puštaju svoje pse da lutaju našim naseljima. l 
(b.o.) 


m 

PREDSJEDNIČKI IZBORI 2014. - 2015. PREDSJEDNIČKI IZBORI 2014. - 2015. PREDSJEDNIČKI IZBORI 2014. - 2015. 


Kraj 2014. i početak 2015. godi- 
ne u Hrvatskoj su bili u znaku izbora 
za predsjednika Republike Hrvatske. 
Nakon najneizvjesnijih izbora u hr- 
vatskoj državi po prvi je put na mje- 
sto prvog političara u državi izabrana 
žena i po prvi put jedan predsjednik 
nakon odrađenog prvog mandata 
nije izabran ponovno. Kako svi kon- 
statiraju malom većinom glasova 
birača izašli na izbore novom je pred- 
mE sjednicom Hrvatske postala KOLINDA 
Prva hrvatska predsjednica GRABAR KITAROVIĆ, kandidatkinja 
| Kolinda Grabar Kitarović HDZ-a i koalicijskih partnera. U dru- 

gom krugu glasovanja, 11. siječnja 
2015. Kolinda Grabar Kitarović dobila je 50,74% ili 

1 114 945 glasova, a Ivo Josipović 49,26% ili 1082 436 glasova. 
Prema tome od 19. veljače 2015. godine Hrvatska će idućih pet 
| godina imati predsjednicu. Kolinda Grabar Kitarović dobila je ve- 
ćinu glasova birača u 15 županija i inozemstvu, dok je Ivo Josipo- 
vić više glasova uz Istarsku i Primorsko-goransku županiju dobio 
| na sjeverozapadu Hrvatske od Grada Zagreba preko Krapinsko- 
zagorske, Varaždinske, Međimurske i Koprivničko-križevačke do 
| Bjelovarsko-bilogorske županije. U Krapinsko-zagorskoj županiji 
Kolinda Grabar Kitarović dobila je 47,05% ili 29 758 glasova, a Ivo 
Josipović 52,95% ili 33 492 glasa od ukupnog broja važećih glaso- 
| va birača izašlih na izbore u drugom krugu. Na području Krapin- 

sko-zagorske županije inače je izlaznost bila 59,07% . 


| JESENJE ZA KOLINDU GRABAR KITAROVIĆ, A RADOBOJ ZA 
IVU JOSIPOVICA 


Od ukupno 859 važeća glasačka listića u drugom krugu izbora 
u Općini Jesenje redni broj ispred imena Kolinde Grabar Kitarović 
| zaokružen je od 438 birača, odnosno 50,99% dok je Ivo Josipović 
dobio 421 glas ili 49,01%. U drugom krugu glasovanja na biračka 
mjesta u Općini Jesenje izašla su ukupno 872 birača od 1 279 upi- 
| sanih što iznosi 66,8%. Nevažećih je listića bilo 13 ili 1,49% 
U prvom krugu, 28. prosinca 2014. glasalo je ukupno 626 bi- 
| rača ili 49,06% od toga je Kolinda Grabar Kitarović dobila 272 ili 
43,45%, Ivo Josipović 267 ili 42,65% Ivan Sinčić 65 ili 10,38%, te 
Milan Kujundžić 14 glasova ili 2,24%. Nevažećih je listića bilo 8, 
odnosno 1,28%. 
Na ukupno devet biračkih mjesta u Općini Radoboj 11. siječ- 
| nja, u drugom krugu glasovanja, na birališta je izašao ukupno 1 
971 birač. Ivo Josipović dobio je 1 000 ili 51,89%, a Kolinda Gra- 
| bar Kitarović 927 glasova ili 48,11%. Nevažeća su bila 44 listića ili 
2,23%. 
| U Općini Radoboj Ivo Josipović je u prvom krugu dobio najvi- 
še glasova 548 ili 42,46%, Kolinda Grabar Kitarović dobila je 528 
glasova ili 40,84%, Ivan Sinčić 167 ili 12,92%, te Milan Kujundžić 
34 glasa ili 2,63%. Ukupno su na izbore u prvom krugu izašla 1 293 
birača ili 46,53% od ukupno upisanih 2 779. Nevažećih je listića 
| bilo 15 ili 1,16%. 
REZULTATI IZBORA PO BIRAČKIM MJESTIMA 


| Na području Općine Radoboj izbori su održani na devet bi- 

račkim mjesta na kojima je bilo upisano od 51 do 608 birača. Po 
biračkim mjestima predsjedničkih izbora ostvareni slijedeći su re- 
zultati: 


DRUGI KRUG 11. SIJEČNJA 2015. 


| IMAMO PREDSJEDNICU 


| Biračko mjesto: upisanih birača: glasalo: — vo Josipović Kolinda Grabar Kitarović 
Gorjani S. 115 85 37 u 

| šemnica G. 519 365 160 193 
Bregi R. 418 296 132 163 

| Kraljavec Š. 95 79 4 35 
Jazvine 313 232 134 97 
OrehovecR. 231 161 99 58 
Strahinje R. 51 45 16 29 

| Radoboj | 442 315 154 147 
Radoboj ll 608 393 224 161 


PRVI KRUG 28. PROSINCA 2014. 
| Biračko mjesto: upisanih: glasalo: K.G. Kitarović |. Josipović 1. Sinčić M. Kujundžić 
Gorjani S. 114 43 26 10 3 2 
Šemnica G. 516 253 113 84 45 9 
pire R. 417 209 101 93 11 2 


Kraljavecš. = 94 27 33 6 2 
Jazvine 312.180 66 77 27 4 
OrehovecR. 231 121 33 68 17 3 
StrahinjeR. 51 37 24 10 3 0 
Radoboj | 4399194 82 TI 33 7 
Radobojll 605 187 56 103 22 5 


Ukupno je u drugom krugu izbora na području Općine Rado- 
boj bilo 11 birača više upisano u biračke spiskove, na izbore ih je 
izašlo 678 više, Ivo Josipović dobio je 452 glasa više, a Kolinda | 
Grabar Kitarović 399 glasova više nego u prvom krugu.(vir) 


pezultati drugog kruga predsjedničkih izhora | 


U drugom krugu predsjedničkih izbora održanih u nedjelju | 
11. siječnja mještani sa područja općine Jesenje iako tijesnim 
rezultatom opredijelili su se za kandidatkinju desne koalicije 
predvođenu 

HDZ-om Kolindu Grabar Kitarović. 

Od ukupno upisanih 1279 birača na izbore se odazvalo 873 | 
ili 68,25% upisanih birača, važećih je bilo 859 a nevažećih 14 
listića. Kolinda Grabar Kitarović dobila je 438 glasova ili 51,0 | 
%, a kandidat Ivo Josipović kojeg su podržale stranke lijevo 
orijentirane koalicije koju je predvodio SDP dobio je 421 glas 
ili 49,0%. | 
Odaziv i rezultati po biračkim mjestima su slijedeći: 
Biračko mjesto br. 1-Gornje Jesenje: 
upisano 607 birača, glasovalo 442 ili 72,8 % upisanih 

Kolinda Grabar Kitarović - 238 glasova ili 54,7 % 

Ivo Josipović 197 glasova ili 45,3 % birača, 


6 je listića bilo nevažećih. | 
Biračko mjesto br. 2-Donje Jesenje: 
upisano 296 birača, glasovalo 217 ili 73,3 % upisanih | 
Kolinda Grabar Kitarović - 55 glasova ili 25,5 % 
Ivo Josipović 161 glas ili 74,5 % birača, | 
1 listić nevažeći. | 


Biračko mjesto br. 3-Cerje Jesenjsko: 
upisano 133 birača, glasovalo 81 ili 60,9 % upisanih | 
Kolinda Grabar Kitarović — 52 glasa ili 65,0 % 
Ivo Josipović 28 glasova ili 35,0 % birača, | 
2 listića nevažeća. 
Biračko mjesto br. 4-Lužani Zagorski: | 
upisan 101 birača, glasovalo 64 ili 63,4 % upisanih 
Kolinda Grabar Kitarović - 52 glasa ili 83,9 % | 
Ivo Josipović 10 glasova ili 16,1 % birača, 
2 listića nevažeća. | 
Biračko mjesto br. 5-Brdo Jesenjsko: 
upisano 142 birača, glasovalo 69 ili 48,6 % upisanih | 
Kolinda Grabar Kitarović — 41 glas ili 62,1 % 
Ivo Josipović 25 glasova ili 37,9 % birača, ] 
3 listića bila su nevažeća. 
| 

RADOBOJ IDE U DOBROM SMJERU 


Tijekom prosinca 2014. godine agencija Promocija plus oba- 
vila je istraživanje na području Općine Radoboj s ciljem priku- 
pljanja podataka o tome kako stanovništvo doživljava rad javne 
uprave, općinskog načelnika, kako ocjenjuje prijedloge razvoj- 
nih projekata i što misli o Radobojsko-Jesejanskom listu. Istra- 
živanje je obavljeno anketiranjem putem telefona od 10. do 20. 
prosinca, a ukupno je ispitano 250 stanovnika, od toga 120 muš- 
karaca i 130 žena u dobi od 18 do 71 godinu i više raspoređenih 
uglavnom podjednako u šest dobnih skupina. Najveći broj ispi- 
tanika ima završenu srednju školu, njih 154 ili 61,6%, zatim slije- 
de oni sa osnovnom školom 20% te sa višom i visokom školom 
njih 14%, bez osnovne škole među ispitanicima je bilo 11 osoba 
ili u odnosu na ukupni broj ispitanika 4,4%. 


Broj ispitanika bio je adekvatno raspoređen u odnosu na broj 
stanovnika u pojedinim naseljima, a najveći ih je broj iz redova 
umirovljenika, njih 41,6%, a najmanje studenata 2%. 

Na pitanje - Razvija li se Općina Radoboj u dobrom ili lošem 
smjeru, njih 85,2% izjasnilo se da Općina ide u dobrom smjeru, 
6,8% misli da ide u lošem smjeru, a 7,6% nije se moglo odlučiti 
za konkretan odgovor. Među onima koji su odgovorili da Općina 
ide u dobrom smjeru najviše ispitanika njih 90,5% je u životnoj 
dobi između 61 i 70 godina, a najviše onih koji imaju suprotno 
mišljenje, da Općina ide u lošem smjeru je najviše onih iz dobne 
skupine 18-30 godina i od 41-50 godina podjednako 8,9%. Ispi- 
tanici iz svih dobnih skupina ocijenili su da Općina ide u dobrom 
smjeru u postotku od 70,4 do 90,5%. 


PRIORITET OPĆINE - IZGRADNJA DJEČJEG VRTIĆA 


Na pitanje koja su dva prioriteta za razvoj Općine Radoboj, 
najveći broj ispitanika odgovorio je da je to izgradnja dječjeg 
vrtića, a slijedi obnova javnih prometnica, poticaj rasta gospo- 
darstva, otvaranje novih radnih mjesta i dogradnja zgrade OŠ 
Side Košutić u Radoboju. 


Vezano uz prethodno pitanje bilo je i ono o prenamjeni po- 
dručne škole Jazvine u dječji vrtić. U potpunosti se s tim prijed- 
logom slaže 48,4% ispitanika, a njih 12,4% se uglavnom slaže. 
Nikako se ne slaže 21,2%, a uglavnom se ne slaže 7,2%. Rezi- 
mirajući ove podatke proizlazi da je 60,80% ispitanika za prena- 
mjenu, a 28,40% protiv, dok njih 6,8% nema određeno mišljenje. 
Prema dobnoj strukturi za pretvaranje škole u Jazvinama u dječ- 
ji vrtić najviše je anketiranih u životnoj dobi od 41-50 godina, a 
slijede oni u dobi od 18-30 godina. Najviše protivnika toj ideji 
dolazi od ljudi koji su u životnoj dobi između 61-70 godina. 

S dogradnjom osnovne škole u Radoboju slaže se 84,4% is- 
pitanika, a ne slaže se samo 8,8%. Za izgradnju sportsko-rekre- 
acionog centra je 67,2%, a protiv je 17,6% ispitanika. Gradnju 
hostela podupire 64,4%, a protiv je 20% anketiranih. 

Kada se radi o izgradnji novih nerazvrstanih prometnica za 
koje je potrebno ustupiti zemljište u privatnom vlasništvu veći- 
na ispitanika nema ništa protiv. Njih 83,2% smatra da je to pri- 
hvatljivo, a protiv je njih 5,6%. 

lako je višekratno objavljivano da općinska uprava radi od 
svibnja do lipnja produženo za to ne zna 79,2%, a upoznato je s 
time 20% ispitanika, a njih 73,6% smatra da je produljeno radno 
vrijeme pozitivno. 


RADOBOJSKO-JESEJANSKI LIST JE KORISTAN 


. Uanketi je vrlo dobro prošao i Radobojsko-Jesejanski list. 
Cak 79% ispitanih smatra da je on koristan ili uglavnom koristan 
dok je suprotnog mišljenja njih 19,6%. Na objavljeni sadržaj li- 
sta 74,4% nema nikakvih zamjerki, dok tek 24% misli da služi za 
promociju načelnika, a 2% da je sadržaj nedovoljno raznolik. 


Na pitanje jeste li zadovoljni radom načelnika uglavnom 
je zadovoljno 26,8% a potpuno zadovoljno 52,8% anketiranih. 
Uglavnom je nezadovoljno njih 8,8%, a potpuno nezadovoljno 
9,2%. Među onim zadovoljnim je 63,8% žena, a među nezado- 
voljnima više je muških 13,3%. 

Najveće zadovoljstvo s radom načelnika izražavaju oni u 
dobnoj skupini od 18-30 i iznad 71 godinu života dok je neza- 
dovoljnih najviše među generacijom između 51-60 godine ži- 


OPĆINSKOM VIJEĆU NIŽA OCJENA 


Odgovarajući na pitanje kojom bi školskom ocjenom ocije- 
nili rad Općinskog vijeća anketirani su stanovnici Općine Ra- 
doboj toj instituciji dali prosječnu ocjenu 3,51%. Manje je to od 
ocjene koje su dobili načelnik i njegov zamjenik, a vjerojatno 
je odraz stanja u vijeću, gdje ima dosta međustranačkog suko- 
bljavanja, a oporbeni vijećnici uglavnom ne glasaju za važnije 
odluke koje vijeće donosi. 

Rad Upravnog odjela Općine Radoboj ocijenjen je s pro- 
sječnom ocjenom 3,70 Najzadovoljniji radom općinske admi- 
nistracije su građani mlađe dobi od 18-30 godina _od kojih je 
čak 26,7% radu Jedinstvenog upravnog odjela dalo ocjenu od- 
ličan, a nitko od njih nije bio za jedinicu. Najbolji utisak o radu 
Jedinstvenog upravnog odjela imaju ispitanici sa osnovnom i 
srednjom školom, dok su najnezadovoljniji oni bez završene 
osnovne škole. Sve u svemu općinski čelnici, vijećnici i djelatni- 
cu mogu biti zadovoljni ocjenama koje su za svoj rad dobili od 
birača, jer su rijetke sredine u kojima načelnik za svoj rad dobiva 
čistu četvorku, njegov zamjenik 4,20, Upravni odjel 3,70 i Općin- 
sko vijeće 3,51. (vir) 


NAČELNIKU ČETVORKA, ZAMJENIKU NEŠTO VIŠE 


Ocjenjujući  škol- 
skim ocjenama rad 
općinskog načelnika 
i njegovog zamjeni- 
ka anketirani nisu bili 
strogi. Načelnik je do- 
bio prosječnu ocjenu 
vrlo dobar, azamjenik 
za 0,2% više. Tako je s 
jedinicom načelnika 
ocijenilo, tek 12 ispi- 
tanih ili 4,8%, dvojkom njih 17, a čak od 106 anketiranih dobio 
je čistu peticu. Interesantno je da je načelnik Anđelko Topolo- 
vec najviše jedinica i petica dobio od onih koji su stariji od 70 
godina. 

Zamjenik načelnika Stjepan Sirovec dobio je prosječnu ocje- 
nu 4,2, najviše petica dobio je među populacijom mladih onih 
između 18-30 godina života, a najlošije je prošao kod onih koji 
su u životnoj dobi od 61-70 godina. 


OTIŠLA JE MAJA 


E | Nakon gotovo deset godina koje 
je provela u Jedinstvenom uprav- 
nom odjelu Općine Radoboj, većim 
dijelom kao pročelnica, Marija Per- 
njek poznata kao Maja, otišla je na 
drugo, kako kaže bolje radno mjesto. 
Na uspješno obavljenim poslovima 
u Općini Radoboj nakon posljednje 
sjednice Općinskog vijeća zahvalili 
su joj svi vijećnici, a posebno pred- 
sjednik Općinskog vijeća Alojz Sajko 
i načelnik Anđelko Topolovec. Pod vodstvom Maje Jedinstveni 
upravni odjel funkcionirao je na zadovoljstvo svih koji su na 
bilo koji način bili sudionici zbivanja u Općini posljednjih deset 
godina, a to su na kraju potvrdili i sudionici posljednje ankete o 
radu Upravnog odjela Općine Radoboj, čiji su rad ocijenili vrlo 
dobrom ocjenom. 

LEPE TI JE ZAGORJE ZELENE 


Zaštita prirode i prirodnih vrijednosti 
danas je jedna od goručih tema i glavni 
uvjet za osiguravanje kvalitetnog dugo- 
ročnog i održanog razvoja. Zaštićena po- 
dručja u Krapinsko- zgorskoj županiji obu- 
hvaćaju 5,2%, dok ekološka mreža Natura 
2000 obuhvaća 10% povšine županije. 

Javna ustanova za upravljanje zašti- 
ćenim prirodnim vrijednostima Krapin- 
sko-zagorske županije provela je tijekom 
2014. godine brojne aktivnosti i mjere 
zaštite s ciljem očuvanja prirode. Ustano- 
va obavlja djelatnost zaštite, održavanja i 
promicanja zaštićenih područja i prirodnih 
vrijednosti u cilju zaštite i očuvanja izvor- 
nosti prirode, osiguravanja neometanog 
odvijanja prirodnih procesa i održivog 
korištenja prirodnih dobara te nadziranje 
provođenja uvjeta i mjera zaštite prirode 
na područjima kojima upravlja. 

Suhi i polusuhi brdski travnjaci predstavljaju važna staništa brojim rijetkim i 
ugroženim biljnim i životinjskim vrstama. Međutim spadaju među najugroženije 
ekosustave u Hrvatskoj. Travnjaci na Platu i Poljanama na Strahinjščici pravi su 
orhidejski vrtovi gdje je zabilježeno preko 15 vrsta orhideja te predstavljaju stani- 
šte i Natura 2000 vrsti orhideje jadranska kozonoška. Tijekom 2013. i 2014. godine 
provedene su aktivnosti u sklopu projekta revitalizacija i obnova suhih brdskih trav- 
njaka na području Strahinjščice i Ivanščice. Već četvrtu godinu za redom u suradnji s 
Ljiljanom Borovečki-Voska organizira se akcija čišćenja suhe brdske livade na Šušelj | 
brijegu kod Krapine s ciljem spašavanja staništa jadranske kozonoške. 

Ustanova već treću godinu za redom vrši sanaciju crne točke kod Grabrovca na 
županijskoj cesti Sveti Križ Začretje — Zabok kako se spriječilo stradavanje žaba na 
cesti. Ovom akcijom želimo pridonijeti očuvanju populacija vodozemaca, kako bi oni 
mogli normalno obavljati svoje životne funkcije koje doprinose očuvanju ravnoteže | 
u prirodi. 

U sklopu projekta , Struktura zajednica ptica u šumama Ivanščice i Strahinjšči- 
ce“ postavljeno 40 kućica za ptice koje su namijenjene sjenicama, čvorcima, puzav- 
cima i ćukovima. 

Treće dopunjeno izdanje vodiča za šumovlasnike pod nazivom ,Bioraznolikost u | 
privatnim šumama — što je i kako je očuvati?“ namijenjeno je prvenstveno privat- 
nim šumovlasnicima kako bi se upoznali sa važnosti i načinom očuvanja biološke I 
raznolikosti šuma, njihovim općekorisnim funkcijama te održivom korištenju šuma, 
ali i svima koji nalaze svoje mjesto u očuvanju prostora, okoliša i prirodnih resursa | 
naše županije. 

Ustanova se uključila u EU projekt ZeroWastePro kojeg provodi općina Bedekov- 


l čina kroz izradu zelenog otoka, info table, memori igre, tiskanje letka i provođenje I 


edukacije o pravilnom zbrinjavanju otpada. 

Jedna od bitnih aktivnosti je edukacija interesnih skupina o važnosti zaštite pri- | 
rode i očuvanju biološke raznolikosti kroz radionice i predavanja. Ove godine prove- 
dena je akcija prebrojavanja kockavice, ugrožene i strogo zaštićene vrste, u suradnji 
sa učenicima OS Zlatar Bistrica i OS K. 5. Gjalski Zabok. 

Po prvi puta provedeno je prebrojavanje rijetke vrste orhideje bazgov kaćun na 
livadi Vučikovec na Ivanščici na kojoj su sudjelovali učenici iz područne škole Novi | 
Golubovec. 

Ustanova je u suradnji s Općinom Radoboj obilježila 22. svibnja Međunarodni 
dan biološke raznolikosti i Dan zaštite prirode u Republici Hrvatskoj održavanjem 
manifestacije ,Dani orhideja“ s ciljem podizanja svijesti javnosti o potrebi zaštite 
prirode te važnosti suživota čovjeka i prirode. Izrađen je plakat ,Orhideje Hrvatskog | 
zagorja“ s ciljem upoznavanja šire javnosti o raznolikosti samoniklih orhideja u na- 
šoj neposrednoj blizini. 

U sklopu provedbe monitoringa bijele rode u Krapinsko-zagorskoj županiji I 
utvrđeno je gniježđenje na 4 lokacije. Po prvi puta zabilježeno je gniježđenje u Tu- 
heljskim Toplicama (nasuprot dvorca Mihanović) gdje su rode sagradile gnijezdo na | 
vrhu bora. 24. Kolovoza obilježava se dan roda, kako bi se upozorilo na opadanje 
njihovog broja zbog nestanka prirodnih staništa. 

Na Međunarodnoj noći šišmiša u rujnu, sudjelovalo je oko 40-tak djece predš- || 
kolskog i školskog uzrasta. Osmišljen je raznovrstan zabavno-edukativan program s 


ciljem podizanja svijesti o potrebi i važnosti zaštite šišmiša. | 


de u Krapinsko — zagorskoj županiji“ Ustanova kontinuirano provodi po sedmi put. 
Do sada je na radionicama sudjelovalo 163 učenika šestih i sedmih razreda iz svih l 
osnovnih škola na području Krapinsko-zagorske županije. Ovo je jedinstveni projekt 
u Hrvatskoj koji omogućuje učenicima osnovnih škola da znatno efikasnije grade I 
odgovoran odnos prema prirodi i razvijaju ekološku svijest. 

S ciljem uspostave baze podataka biološke i geološke raznolikosti na području 
Krapinsko-zagorske županije, Ustanova je 2014. godine financirala 6 projekta koji l 


Imajući na umu da naša županija još uvijek obiluje izvornom i dobro očuvanom 
prirodom, naš je cilj provedbom aktivnosti pridonijeti očuvanju prirode koja ima 
presudnu važnost za blagostanje i održivi razvoj sadašnjih i budućih genracija. Oču- l 
vajmo naše prirodno bogatstvo! Tekst: Petra Šemnički 


e 


BOŽIGNI KONCERT 


Tradicionalni Božićni koncert koji se održava u božićno 
vrijeme održan je u nedjelju 21. prosinca u župnoj crkvi Sv. 
Ivana Krstitelja u Gornjem Jesenju. Pjesmom ,Dobar vam ve- 
čer gospodar“ članice ženske vokalne skupine AKUD-a uvele 
su u ovaj radostan događaj. Pozdravnu riječ svim izvođačima i 
posjetiteljima uputio je župnik Danijel Herceg toplim je riječi- 
ma te pozvao da zajednički u radosti i sa pjesmom dočekamo 
taj u kršćana najveći obiteljski blagdan rođenje malog Spasite- 
lja. I ove su godine na koncertu uz domaćine žensku vokalnu 
skupinu AKUD-a_i Podvinčane i Nikolinu Šoštarić još nastupili 
Željko Kokorić i obitelj Makar, Ivan Benc, Ivan Brezni i Žice Kra- 
pinice, MVA Krapina, Viline te Zbor srednje škole Krapina kojeg 
uspješno vodi prof. Anita Habjanec. U izvođenju završne pje- 
sme ,Svim na zemlji mir veselje“ izvođačima su se priključili i 
posjetitelji čime je ovaj događaj uistinu donio radost u mnoga 
srca. Koncert su ove godine uspješno vodili učenici osnovne 
škole Melani Juraić i David Gašparić koje je za tu prigodu pri- 
premila učiteljica Ana Kranjčec. 

Nakon koncerta uz domjenak i u veselom ozračju nastav- 
ljeno je druženje svih izvođača kojem su nazočili župnik Dani- 
jel Herceg i Ivan Maligec načelnik općine Jesenje koja je i ove 


godine bila pokrovitelj koncerta. 


Koncert je završio zajedničkomizvedbom pjesme Svim na zemlji mir 
veselje 


DRUŽENJE JESEJANSKIH VATROGASACA 


Članovi DVD-a Jesenje tradicionalno se okupljaju na dru- 
ženje pred božićno novogodišnje blagdane koje je održano 
u dvorani vatrogasnog doma u nedjelju prije samog Božića. 
Na druženje se odazvao velik broj vatrogasaca. 

Dok su kitili bor i čistili snijeg ispred vatrogasnog doma 
e za to vrijeme pripremljene su domaće kobasice koje su do- 
* nijeli za tu prigodu. Uz degustaciju domaćih kobasica, vina i 
ra opuštenu atmosferu druženje je nastavljeno uz partiju bele. 
e Okupljenima je čestitku za nadolazeće blagdane i uspješnu 
e 2015. godinu uputio predsjednik Mirko Buzina te im podije- 
pi lio prigodne poklone. 


M 

ZA BOŽIĆ TOPLO NA DOČEKU NOVE GODINE HLADNO 


Ni minuli Božić nije bio u je u nogodišnjoj noći bilo 17 tako su procvali jaglaci, neven 
zimskom ruhu, bilo je toplo, ispod nule i to je za sada bila __i tratinčice, što smo zabilježili 
na našem je području 25. najhladnija noć ove zime. fotoapatarom na sam Božić. 
prosinca zabilježena tempe- Sunce i toplo vrijeme prije No kraj prosinca donio je i 
ratura od 12 stupnjeva, zato Božića probudili su i prirodu Prvi ovogodišnji snijeg. Nije 


LI y \ fa 


Mnoge se sredine hvale fantastičnim zalascima sunca. Da ni radobojski zalasci nisu 


za potcjenjivanje dokaz su ove snimke 


ga bilo puno, prometnice su 
brzo očišćene, a oni najmlađi 
iskoristili su priliku i nakratko 
uživali u zimskim radostima. 


Kratkotrajni snijeg jednima je donio brige drugima radost 


I njih je snijeg iznenadio 

UREĐENJE CVJETNIH 
POVRSINA U CENTRU 
RADOBOJA 


Djelatnici komunalnog odjela i djelat- 
nici zaposleni u sklopu programa javnih 
radova krenuli su sa radovima uređenja 
javnih površina. 
za Na lokaciji između Župnog ureda i 
| groblja zamijeniti će starinski pletene 
j plotove oko cvjetnih gredica i stabala ja- 
1 vora. 


| ZAJEDNIČKO KIĆENJE BORA — 


| U organizaciji i na inicijativu udruge ku- 
buraša ,Jesejanske kubure“ u jutarnjim satima 
u subotu 20. prosinca uz pucnjeve iz kubura 
održano je kićenje bora ispred Doma kulture u 
Gornjem Jesenju. 

Na prvom po redu zajedničkom kićenju 
bora uz kuburaše se okupio lijepi broj članova 
ostalih udruga sa područja općine. Uz kuhano 
vino i topli čaj, bor je vrlo brzo postavljen i oki- 
ćen božićnim ukrasima i žaruljicama. 

Nakon obavljena posla prilika je bila za do- 
govor i iznošenje ideja kako bi kićenje bora 
postala tradicija na kojoj bi se i na ovaj način 
uprizorio dio naše bogate kulturne baštine. 


——.-..<. —_—_ 


DOČEK NOVE GODINE 


Nova godina se već tradicionalno dočekuje u dvorani 
Doma kulture u Gornjem Jesenju. 


Ovogodišnjem organizatoru dočeka Udruzi vinogradara 
Sv. Martin prijavilo se sedamdesetak mještana koji su posljed- 
nje sate stare godine proveli družeći se uz pjesmu i ples. Ras- 
položenje je dodatno poraslo odbrojavanjem stare i prvim mi- 
nutama Nove godine kada su okupljeni uputili najljepše želje 
jedni drugima. Uz mnoge lijepe želje svakako je najveća želja 


svih okupljenih da nam ova 2015. bude barem malo ljepša i 
uspješnija. | ove je godine na igralištu OŠ priređen vatromet u 
kojem su uživali okupljeni koje su i ovaj puta zabavljali domaći 
dečki. 

Ove godine i mladi Jesenja, na inicijativu Monike Jedvaj, 
organizirano su dočekali Novu godinu u dvorani Vatrogasnog 
doma. 


Uz hitove domaćih i stranih autora pokoju čašicu i nareske 
koje su pripremili neopterećeni svakidašnjicom, puni opti- 
mizma i dobrih želja u novoj godini zabavljali su se do ranih 
jutarnjih sati. 


Na ispraćaju stare godine uz pjesmu i ples. 


go 

Učenici i studenti potpisali ugovore o dodjeli stipendija 


U nedjelju 07. prosinca u dvorani 
Doma kulture u Gornjem Jesenju uprili- 
čeno je potpisivanje ugovora o dodijeli 
stipendija srednjoškolcima i studentima 
sa područja općine Jesenje za školsku 
odnosno akademsku godinu 2014/15. 
Za dodjelu srednjoškolskih stipendija na 
natječaj se javilo 14 učenika od kojih je 
njih desetero prema kriterijima (uspjeh 
u školi, socijalni status) ostvarilo pravo 
na stipendije, dok su redovno upisani 
studenti , njih 26-tero ,ostvarili pravo na 
stipendiju. 

U kratkom obraćanju stipendistima 
i njihovim roditeljima načelnik Ivan Ma- 
ligec je istaknuo _kako Općina i ove go- 
dine nastavlja sa stipendiranjem učenika 
i studenata. ,Naš napredak uvelike će 


ovisiti o vama mladima koji se školujete. 
Zelja nam je da nakon vašeg školovanja 
stečeno znanje primijenite za boljitak 
sviju nas. 

Svjesni važnosti obrazovanja kroz 
razne načine pomažemo učenicima od 
samih početaka njihova školovanja. Vje- 
rujem da će ove stipendije olakšati rodi- 
teljima i u ovim kriznim vremenima po- 
moći podnijeti teret vašeg školovanja: 


U ime roditelja stipendista na dodije- 
ljenim stipendijama zahvalio se Stjepan 
Forjan te istaknuo da je svaka pomoć 
u ovim vremenima dobrodošla pa će i 
ove stipendije srednjoškolcima u iznosu 
od 300,00 kn i studentima u iznosu od 
500,00 kuna svakako dobro doći. 


Studentica četvrte godine Pravnog 
fakulteta Katarina Maligec rekla je: 

Kao jedan od primatelja stipendije, 
ovim putem želim se u ime svih nas za- 
hvaliti Općini Jesenje na dodijeljenim 
stipendijama, jer nama studentima, kao 
i učenicima stipendija puno znači. Naša 
Općina je jedina Općina koja stipendira 
sve redovne studente, te time dokazuje 
da vjeruje u nas i da njezino vodstvo zna 
u što je najmudrije ulagati novac, a to je 
zasigurno u što kvalitetnije obrazovanje 
mladih. U ovo teško financijsko doba 
svaka novčana pomoć je izuzetno važ- 
na i dobrodošla, pa je ovaj čin Općine za 
svaku pohvalu. Vjerujem da će se Općini 
ta investicija dugoročno isplatiti. 


Općina Jesenje i ove je godine 

povodom — božićno-novogodiš- 
njih blagdana za svoje socijalno 
ugrožene mještane i umirovljeni- 
ke s malim mirovinama osigurala 
I podjelu prigodnih poklon paketa 
i jednokratnih novčanih pomo- 
ći. Umirovljenici njih devedeset 
dvoje čija su mjesečna primanja 
iznosila manje od 1600,00 kuna 
mjesečno primili su jednokrat- 
nu novčanu pomoć u iznosu od 
H 200,00 kuna. 
Mještanima koji su slabijeg 
| imovinskog stanja i stalni su _ ko- 
risnici pomoći Centra za socijal- 
nu skrb, “podijeljen je 51 paket 
sa živežnim namirnicama i kuć- 
nim potrepštinama u vrijednosti 
300,00 kuna. 


Podjela jednokratne pomoći umirovljenicima 


mještanima 

Pomoć umirovljenicima i socijalno ugroženim 

: Mještani zaselka Gerovački dobili javnu rasvjetu * 


Ovih su dana i mještani zaselka Ce- 
rovački u Gornjem Jesenju dobili javnu 

l rasvjetu. Ovaj zaselak jedini je koji na 
području općine Jesenje do sada nije 
l imao postavljenu javnu rasvjetu. Razlog 
tome je što je spomenuti zaselak dosta 
udaljen od trafostanice iz koje se vrši op- 
skrba električnom energijom. Uz veliko 


zalaganje vodstva općine Jesenje i taj je 
problem riješen time što su cjelokupni 
troškovi financirani iz proračuna općine 
Jesenje jer elektra kao distributer nema 
u svojem programu takve vrste investici- 
ja- osim ako se radi o cjelokupnoj rekon- 
strukciji niskonaponske mreže. Postav- 
ljanjem rasvjete u spomenutom zaselku 


preko 90 % kućanstava na području op- 
ćine Jesenje ima i ovu vrstu komunalne 
usluge. U narednom razdoblju kako je 1 
rekao načelnik Ivan Maligec predstoji iz- 
gradnja kabelskih vodova do udaljenijih [| 
perifernih kuća u zaselcima u kojima još 
nema javne rasvjete. 


Mještani zaselaka Osredečki i Žutnički dobili će 
kvalitetniju opsketu električnom enervijom 


Nakon višegodišnjih pri- 
prema koje su uzrokovane 
traženjem pogodne lokacije 
za izgradnju trafostanice mje- 
štani zaselaka Osredečki i Žut- 
nički napokon će dobiti bolju 
struju. 

Uz pripomoć Općine Je- 
senje pronađena je lokacija 


prikupljena potrebna doku- 
mentacija i sklopljen Ugovor 
sa vlasnikom zemljišta na ko- 
jem će biti izgrađena trafosta- 
nica, time su se stekli uvjeti 
za izgradnju novih električnih 
vodova. Ova dva zaselka bila 
su priključena na trafostani- 
cu kod OŠ Jesenje te je zbog 


velike duljine mreže dolazilo 
do velikih oscilacija i pada na- 
pona što je često uzrokovalo 
kvarove na kućanskim apara- 
tima. 


Nova trafostanica biti će 
priključena na visokonapon- 
sku mrežu iz smjera Žutnice 
gdje se ovih dana izvršeni 


radovi na ukopavanju podze- 
mnog kabla. Izgradnjom nove 
trafostanice mještani spome- 
nutih zaselaka će nakon više- 
godišnjih traženja, zamolbi, 
apela konačno dobiti kvalitet- 
nu opskrbu električnom ener- 
gijom kakvu zaslužuju. 


Polaganje visokonaponskog kabela za zaselke Osredečki i Žutnički 


€ 12 

NOVOSTI [Z OŠ SIDE KOŠUTIĆ RADOBOJ 


BOŽIČNI KONCERT 


Prosinac je polako pokucao na vrata i približio se Božić, naj- 
radosniji kršćanski blagdan. U petak, 19.12. u 18.00 sati održan 
je božićni koncert u dvorani škole, uz sudjelovanje Malog pje- 
vačkog zbora i Pjevačkog zbora naše škole te gostujućih izvođa- 
ča. Posebno odabran i bogat repertoar poznatih i prigodnih djela i 
pjesama tradicionalno vezanih uz Božić simbolički je najavio bo- 
žićno doba radosti, veselja i darivanja. 


Nakon prigodne uvodne riječi ravnateljice Milene Veseljak, 
koncert je započeo Mali zbor pjesmama Pada snijeg, Djed mraz 
danas stiže u naš grad i Rudolf crvenog nosa . U božićnom duhu 
nastavio je zbor viših razreda s pjesmama Rock zvončić i Svim 
na zemlji mir, veselje te Sretan Božić svakome. Božićnom kon- 
certu pridružili su se zatim gosti: Dražen i Valentina Pažameta. 
Učenik 2. razreda PŠ Jazvine otpjevao je pjesmu Pahuljice padaj- 
te, a učenica 7.b razreda, Lorena Pažameta, pjesmu Božić dolazi. 
Učenice 4.a razreda predstavile su se solo izvedbama: Lorena 
Gotlin: Radujte se narodi, Anamarija Krleža: O pastiri, Melani 
Macan: Djetešce nam se rodilo. Jedan od gostiju bio je učenik 
7.1. OŠ Đurmanec Miljenko Pernjek, koji sad već tradicionalno 
gostuje u našoj školi. Otpjevao je pjesmu Bijeli Božić. 


Ovim koncertom svim gostima, roditeljima i djelatnicima 
škole poželjeli smo Sretan i radostan Božić. 


Petra Pandža, učiteljica njemačkog jezika 


Priprema i uređuje: Jasenka Marmilić 


POSJET KAZALIŠTU 
ŽAR PTICA 


U ponedjeljak 15. prosinca, učenici razredne nastave 
posjetili su dječje kazalište Zar ptica u Zagrebu i pogledali 
predstavu Družba Pere Kvržice. 


Nakon veselog putovanja do kazališta i malog odmora, 
učenici su se smjestili u kazalište i predstava je mogla po- 
četi. Zgode Pere Kvržice i njegove družbe pratili su sa zani- 
manjem kako oni najmlađi tako i stariji učenici. Naučili su 
da kruh ne raste u supermarketu i koliko je važna složnost 
i prijateljstvo. 

lako pomalo zastarjelo vrijeme Lovrakovog romana, 
ovom je predstavom djeci približeno na humoran i veseo 
način. 50-ak minuta proteklo je uz poruke o složnosti i ne- 
sebičnosti, a nije izostalo ni puno smijeha. Nakon toga, uče- 
nici su se vratili svojim kućama bogatiji za još jednu lijepu 
predstavu. Jasenka Marmilić 


LIDRANO 2015. 


13. siječnja 2015. održalo se Školsko natjeca- 
nje iz LiDraNa, hrvatske školske smotre literarnog, 
dramsko-scenskog i novinarskog stvaralaštva. 


Učenici naše škole i ove su godine rado sudje- 
lovali sa svojim kvalitetnim i kreativnim radovima. 
Stručni žiri u sastavu: ravnateljica Milena Veseljak 
(predsjednica), Martina Martinjak, Dubravka Ha- 
bjanec i Jasenka Marmilić uživao je u programu 
punom pjesama, monologa i literarnih radova. 
Pred članovima komisije bio je težak zadatak - 
odabrati najbolje koji će nas predstavljati na župa- 
nijskoj razini. lako je odabir bio poprilično težak, 
donijeli su sljedeće odluke: 

Lorena Pažameta, učenica 7. b razreda, pred- 
stavljat će školu kazivanjem poezije Bele rože au- 
tora Dragutina Domjanića (mentorica Ivana Fraj- 
zman). 


Proznim će radovima školu predstavljati: Lore- 
na Potočki (8. a) koja je napisala pjesmu Samoća 
(mentorica Martina Martinjak), Marijana Kiseljak(4. 
b) s pjesmomvVeter (mentorica Tamara Poljak) te 
Lana Vuzem (7.a) s proznim tekstom Svijet u očima 
djeteta (mentorica Ivana Frajzman). 


Svim učenicima zahvaljujemo na sudjelovanju, 
a našim predstavnicama želimo puno uspjeha i da 
nas predstave na najbolji način. Sretno! 


Ivana Frajzman, učiteljica hrvatskog jezika 

NOVOSTI IZ OŠ JESENJE 


Božićna priredba 


Dana 22.12.2014. godine s početkom u 15 sati u sportskoj 
dvorani Osnovne škole Gornje Jesenje održala se Božićna pri- 
redba. 


Svaki je razred sudjelovao je s nekom točkom. Kao i svake 
godine krenulo se od najmanjih ili pred školaraca. Oni su zajedno 
izrecitirali prigodnu pjesmicu. Zatim je recitirao prvi razred, a 
odmah nakon njih slijedila je plesna grupa. Drugi razred podsje- 
tio nas je na priču o svetom Nikoli i Krampusu. Cetvrti razred 
odglumio je igrokaz o siromaštvu ali i sreći ljudi. Peti razred 
recitirao je jednu kraću pjesmicu. Učenice 6.razreda Dorotea, 
Lucija, Melani i Iva recitirale su pjesme ,,Nađeni Bog“ i ,,Biti 
djeca“. Zbor je otpjevao pjevali 5 božićnih pjesama: Sve ptičice 
zapjevale, Nova godina, Sretan Božić svemu svijetu, Jesus ist 
geboren i Zvončići. Učenici Petar Malogorski (5.razred) i Melani 
Draganić (4.razred) otpjevali su zabavne pjesmice. Sedmi razred 
izrecitirao je pjesmu o Božiću. Nakon recitacije sedmog razreda 
učenici koji polaze dodatnu nastavu njemačkog jezika od šestog 
do osmog razreda izveli su rap pjesmu ,,Wir haben Freunde auf 
der ganzen Welt“. Na kraju nas je posjetio Djed Mraz. Nakon 
toga sva djeca do petnaeste godine starosti dobila su punu vreću 
slatkiša i grickalica. Priredbu su pripremile učiteljice od prvog do 
učiteljica njemačkoga jezika Aleksandra Krklec, profesor hrvat- 
skoga jezika i povijesti Mario Hranj i učiteljica iz glazbene kul- 
ture Anita Habjanec. Iva Fučkar, 6.r 


Priprema i uređuje: Erika Tušek Vrhovec 


Zahvala 


Djed Božićnjak nas je posjetio na Božićnoj priredbi i tom 
prilikom nije došao praznih ruku. Njegove sanjke su bile pre- 
pune prigodnih slatkih poklona. 

Za to je zaslužna Općina Jesenje, kojoj ovim putem zahva- 
ljujemo. 


ww 


Početkom 2. obrazovnog razdoblja počinju i natjecanja u znanju. Ove go- 
dine učenici naše škole natjecat će se na natjecanjima iz matematike, infor- 
matike, povijesti, njemačkog jezika i vjeronauka. Pripreme za natjecanje su u 
punom jeku. Prvo se kreće sa natjecanjima na školskoj razini, a u slučaju dobrog 
plasmana učenici se pozivaju na županijsku razinu. Vjerujemo da će naši učenici 
i ove školske godine na natjecanjima ostvariti dobre rezultate. 

Prvo natjecanje iz informatike INFOKUP 2015. održano je u srijedu 
21.01.2015., dok je u petak 23.01.2015. ekipa naše škole bila na Vjeronaučnoj 
olimpijadi u Varaždinu. Rezultate ćemo redovito objavljivati na našoj mrežnoj 
stranici. 


U posjetu Maloj školi unutar naše velike škole 


U petak 16.1.2015. posjetili smo Malu školu koja se održava 
unutar naše škole. 


U prostorima školske knjižnice tri puta tjedno se održava 
program Male škole kao priprema djece za polazak u osnov- 
nu školu. Malu školu u Gornjem Jesenju u pedagoškoj godini 
2014./2015. trenutno polazi njih. To su Filip Ranogajec, Monika 
Jurajić, Matija Bosek Petar Cvrtila, Maria Kulfa, Iva Presečki, Fi- 
lip Kovačec, Mislav Katalenić, Fran Jedvaj, Josip Draganić, Dori- 
an Fruk, Gabrijela Forjan, Ivor Kranjčec. Voditeljica programa je 
Tea Štrok. Posebno nas veseli što su se sa svojim kratkim pro- 
gramom predstavili na Božićnoj priredbi. 


Moji praznici 

Ovi praznici bili su jedni od najboljih 
za mene. Kada kažem“ najbolji“ mislim 
na nešto neopisivo, s puno osjećaja i ra- 
dosti. Veliki dio praznika proveo sam sa 
svojim razrednim kolegama. Često smo 
se igrali, sanjkali i grudali po snijegu. Za 
Božić sam bio na misi, a nakon mise na 
ručku kod bake. Jela se purica sa mlincima 


i ostali specijaliteti. Ipak, u toj priči smo i 
nešto zaboravili spomenuti - školu!!! 

Pod praznicima sam trebao dosta uči- 
ti, kao, vjerujem i svi moji prijatelji. Kako 
bi se dobro “startalo“, trebalo se dosta 
potruditi, od učenja, pisanja zadaće, čita- 
nja lektire i sl. No sada kada smo došli u 
školu, vidjeli smo da se to isplatilo. Una- 
toč svemu i nije bilo tako naporno. Novu 
godinu dočekao sam sa obitelji kod kuće. 


Svi smo bili sretni i veseli te smo si pože- 
ljeli što bolju ,Novu“, tako da i svima Vama 
želim sretnu, uspješnu i čim veseliju 2015. 
godinu. 

Ovi praznici bili su možda čak i najljep- 
ši zimski praznici u mom životu, još kada 
bi barem malo više trajali i bilo više sni- 
jega!! O 

Petar Malogorski 


du 

RADOBOJSKI NOGOMETAŠI TRAVNATI TEREN ZAMJENILI DVORANSKIM PARKETIMA 


SEZONA MALONOGOMETNIH TURNIRA 


Na području Hrvatskog zagorja kraj jedne i početak druge go- 
dine između ostalog obilježavaju i brojni turniri malog nogometa u 
dvoranama. Početak je tradicionalni turnir Zagorska zipka na kojoj 
nastupaju uglavnom ekipe zagorskih poduzetnika. Zapaženu ulo- 
gu na posljednjem prošlogodišnjem turniru imala je ekipa Dundo 
prometa iz Jazvina, a nogometaši NK Radoboj sudjelovali su na 
brojnim turnirima od najmlađih limača do veterana. Nastojali smo 
prikupiti što više detalja o nastupima naših malonogometaša na 
spomenutim turnirima i napravili smo pregled nastupa. 


CUP ZAGORJA MEMORIJAL RUDOLFA MRAZA 


Seniori NK Radoboj uspješno su nastupili na turniru Cup Zagor- 
ja memorijal Rudolfa Mraza koje je u Zaboku organizirao NK Mla- 
dost. U skupini su pobijedili Jedinstvo iz Svetog Križa Začretja 2:0 
i Đalski 4:1, dok su izgubili od Oroslavja 2:3. U osmini finala Rado- 
bojci su pobijedili drugu momčad Mladosti i Zaboka 3:1, a u četvrt- 
finala i prvu momčad Mladosti 5:4 nakon izvođenja kaznenih uda- 
raca, jer je utakmica završila rezultatom 1:1 u polufinalu Radoboj je 
zabilježio najuvjerljiviju pobjedu protiv Inkopa bilo je 7:0. U finalu 
je Sloga iz Konjščine bila bolja i pobijedila Radoboj 5:4. Radoboj je 
tako zauzeo drugo mjesto, a Dragutin Dlesk iz radobojske ekipe 
proglašen je najboljim strijelcem turnira. 


DVORANSKI TURNIR SENIORA NOGOMETNOG SAVEZA KZŽ 


Seniori NK Radoboj nastupili su i na dvoranskom turniru Nogo- 
metnog saveza Krapinsko zagorske županije za registrirane klubo- 
ve koji je u Krapini organizirao NK Zagorec iz Krapine. U izuzetno 
jakoj konkurenciji nogometaši Radoboja osvojili su prvo mjesto. U 
izuzetno zanimljivim polufinalnim susretima momčad Radoboja 
pobijedila je s 2:0 momčad Rudara iz Mihovljana, dok je u drugom 
polufinalnom susretu momčad Mladosti iz Marije Bistrice pobije- 
dila momčad Zagorca iz Krapine rezultatom 2:1 (udarci sa 7m). U 
finalnom susretu momčad Radoboja rezultatom 3:1 pobijedila je 
ekipu Mladosti iz Marije Bistrice. Za najboljeg golmana proglašen je 
Ernest Malarić , dok je najbolji igrač turnira Matija Zaplatić; obojica 
igrači Nogometnog kluba Radoboj 


Na prethodna dva turnira za NK RADOBOJ nastupali su: Hrvo- 
je Ranogajec, Ernest Malarić, Ivica Košutić, Nikola Antolić, Damir 
Kranjčec, Jurica Cigula, Milovan Novaković, Darko Vidović, Marko 
Pastorčić, Antonio Vlahović, Neven Malarić, Luka Tušek, Matija Za- 
platić, Luka Kantolić, Dragutin Dlesk i Ivan Medved. Ekipu je vo- 
dio Robert Varjačić. 


Seniori NK Radoboj pobjednici dvoranskog turnira NS KZŽ 


JUNIORI ČETVRTI 


Na zimskom kupu Nogometnog saveza Krapinsko zagorske žu- 
panije juniori Radoboja zauzeli su četvrto mjesto. Mladi nogometa- 
ši Radoboja pobijedili su na početku turnira vršnjake iz Stubice 3:2, 
golove su postigli Slaven Škrlec (2) i Vedran Dunaj (1), te NK Lobor 
6:0, zgodicima Slavena Škrleca (2), te Karla Hršaka, Josipa Smreč- 
kog, Vedrana Dunaja i Ivana Groboteka po 1 gol. U četvrtfinalu Ra- 
doboj je pobijedio Mladost Zabok 2:1, dok je u polufinalu izgubio 
od Zagorca iz Krapine 0:3. U borbi za treće mjesto Matija Gubec iz 
Gornje Stubice bio je bolji nakon izvođenja sedmeraca nakon što je 
utakmica završila 2:2 na kraju je bilo 5:4 za M. Gubec. 


Za ekipi juniora NK Radoboj nastupali su: Tomislav Sajko, Bo- 
židar Dunaj, Ivan Macan, Ivica Slivnjak, Mario Vuzem, Ivan Grobo- 


tek, Kristijan Tarade, Vedran Dunaj, Karlo Hršak, Slaven Škrlec, Josip 
Smrečki, Dragutin Jurman i Karlo Šafranko. Trener Danijel Klasić. 


Juniori NK Radoboj osvojili četvrto mjesto na Kupu NS KZŽ 


PIONIRI MEĐU OSAM 

Pioniri iz Radoboja u natjecanju po grupama igrali su 1:1 pro- 
tiv Tondacha i pobijedili NK Lobor 2:0. Kao pobjednici u skupini u 
četvrtfinalu su se susreli s vršnjacima _NK M. Gubec i izgubili 0:3. 
U utakmicama koje je igrao NK Radoboj golove su postigli: Luka 
Topolovec 2 i Marko Ranogajec 1. Ekipu je vodio Danijel Klasić, a 
za NK Radoboj nastupali su: Marko Kunštek, Mateo Erdelja, Nikola 
Topolovec, Marko Ranogajec, Krunoslav Košutić, Antonio Semper, 
Antonio Smrečki, Nikola Horvat, Matija Palatinuš, Luka Topolovec, 
Davor Kozina, Petar Tepuš i Martin Mlinarić. 


I MLAĐI PIONIRI U ZAVRŠNICI 

Mlađi pioniri turnir su igrali u Bedekovčini. Ostvarivši dvije 
pobjede u grupi, Oroslavje 3:2 i Zagorec Krapina 2:0 mlađi pioniri 
Radoboja plasirali su se u četvrtfinale gdje su izgubili od Mlado- 
sti Zabok 0:5. Najbolji strijelac u ekipi Radoboja bio je Domogoj 
Vukoja. Pod vodstvom Danijela Klasića nastupali su: Lovro Hrvoj, 
Lovro Tepuš, Fran Švaljek, David Švaljek, Vjekoslav Hlužan, Marko 
Dolovčak, Josip Mlakar, Matija Cerovec, Matija Haldek, Patrik Mišak 
i Domogoj Vukoja. 


LIMAČI KAO 1 PIONIRI 

Najmlađi nogometaši Radoboja, limači nakon dobivenog su- 
sreta protiv M. Gupca i remija protiv druge momčadi Sloge plasirali 
su se u četvrtfinale kupa gdje su poraženi od vršnjak iz krapinskog 
Zagorca 0:3. Za radobojske limače nastupali su: Antonio Dunaj, 
Dragutin Erdelja, Blaž Potočki, Alen Šalković, Matija Haldek, Tin 
Fruk, Tin Tušek, Goran Pernjek, Dorijan Košutić, Luka Jurinjak, Luka 
Cerovec i Niko Kovač Goda. Trener im je bio Željko Tihava. 


RR Rosa EE RR Ara renaišite | 


NOGOMETNI KLUB RADOBOJ POZIVA MLADE 


Nakon sudjelovanja na malonogometnim turnirima nogometaši Ra- 
| doboja kreću s pripremama za nastavak prvenstva. Za sada će se treninzi | 
održavati u školskoj sportdskoj dvorani u Radoboju prema slijedećem 
rasporedu: i 

LIMAČI: rođeni od 2005. do 2008.PONEDJELJAK od 17-18.30 sati, SU- 
BOTA od 13.30 do 15 sati 1 


| 

I MLAĐI PIONIRI: rođeni 2002-2004. UTORAK od 17 do 18 sati 

l STARIJI PIONIRI: rođeni 2000. -2002. SRIJEDA od 17 do 18.30 sati 
JUNIORI: rođeni 1996. -1999. PONEDJELJAK od 18.30 do19.30 

l SENIORI: ČETVRTAK od 17 do 18.30 sati l 

| 


Svi koji se žele uključiti u treninge i igrati u jednoj od momčadi NK | 
Radoboj mogu doći u školsku sportsku dvoranu prema gore navedenom 
[ rasporedu i javiti se trenerima, a mogu se obratiti i tajniku NK Radoboj, i 
Stjepanu Potočki na mobitel broj 095 9122870. 


ae i i i E 


Gj Radobojsko-Jesejanski list br. 69 / Godina VIII. / 30. siječnja 2015. 15 «€ 


DUNDO-PROMET DRUGI NA 
"ZAGORSKOJ ZIPKI“ 


Među najstarije i najpoznatije malonogometne turnire u 
Krapinsko-zagorskoj županiji spada svakako ,Zagorska zip- 
ka“. Krajem prosinca održana je po trideseti put, a značajni 
uspjeh ostvarila je ekipa Dundo-prometa iz Jazvina, osvojiv- 
ši drugo mjesto. 

Ekipa motiviranih i dobro raspoloženih mladih nogome- 
taša amatera pod sponzorstvom Dundo-prometa uspješno 
je preskakala sve prepreke do samog finala, gdje je izgubila 
od ekipe Štefan iz Kumrovca. 

Uz drugo mjesto koje je osvojila ekipa, titula najboljeg 
igrača turnira pripala je Marku Strabiću koji je uz ostale 
igrače zaslužan za titulu viceprvaka ,Zagorske zipke“. Za 
Dundo-promet su nastupali: Marko Strabić, Jurica Košutić, 
Dubravko Vujica, Marko Kanceljak, Kristijan Kresonja, Marko 
Kuharić, Nikola Korenić, Robert Kuharić, Marko Poslon te Ni- 
kola i Dario Bobek uz koordinaciju Željka Petrića. 


Čestitke na ostvarenom uspjehu. 


Pehar za osvojeno drugo mjesto stigao je u prave ruke 


5. tradicionalni turnir u texas 
hollem pokeru 2014. 


Pod okriljem Udruge za šport i rekreaciju Jesenje 
21.12.2014. organiziran je peti po redu tradicionalni božićno- 
novogodišnji turnir u sve popularnijem Texas holdem pokeru. 
Skupilo se ukupno 18 igrača sa područja Općine Jesenje, ali i 
iz susjedne Krapine, Petrovskog i Radoboja. 

Organizator se pobrinuo za bogatu ponudu jela i pića, te 
su za najbolje igrače bili osigurani pehari i novčane nagrade. 
Nakon nekoliko sati napete strateške igre pobjednik je bio 
Mario Vidović (Jazvine), drugi je bio Slaven Vinceljak 
(Krapina), dok je treće mjesto osvojio Andrija Ranogajec 
(Jesenje). 


Ivan Kovačec još jednom pokazao svu raskoš svog talenta 


Ljubitelji futsala u prosincu su mogli uživati u majstorijama malonogo- 
metaša koji su svoja umijeća baratanja loptom pokazali na našem najve- 
ćem i najpoznatijem turniru ,Kutija šibica“ održanom u Domu sportova u 
Zagrebu. Ovaj potonji bit će zapamćen po nastupu Ivana Kovačeca lje iz 
Donjeg Jesenja koji je uz bok bivših igrača Dinama Igora Bišćana, Hrvoja 
Štroka i ostalih ekipi Promotionplaya donio treći naslov osvajača ovog pre- | 


stižnog turnira. 


Već do nastupa u polufinalnom susretu lja ,kako ga od milja zovu prija- 
telji, svojim je nastupima pokazao svoje nogometno umijeće, a pogotkom 
u polufinalu osigurao izvođenje penala i samim time prolazak svoje ekipe . 
u finale. U finalnoj utakmici, kao i mnogo puta do sada, dolazi do izražaja 
njegovo samopouzdanje, hladnokrvnost i želja za pokazivanjem osobina 
koje svaki uspješni sportaš nosi u sebi. Pogodak koji je postigao, jedini na 
utakmici, osigurao je njegovoj ekipi treći naslov, a njemu status najboljeg 


igrača turnira. 


U bogatoj igračkoj karijeri koju najvećim dijelom stvara igrajući u Au- 
strijskoj ligi postižući izvanredne rezultate, iza Ivana je niz osvojenih malo- 
nogometnih turnira diljem domovine ali ovaj mu je zasigurno najdraži. 


Znakovito je kako u našoj domovini nitko od naših prvoligaša nije zain- 
teresiran za igrača ovakvih karakteristika već se za igračima upitnih kvaliteta 
poseže u zemlje u okolici i Južnu Ameriku pri tome trošeći milijune eura, 
dok naši talentirani dečki ne mogu dobiti priliku u domaćim klubovima 


kako bi pokazali svoje igračke kvalitete. 


SVETI VINKO POZVAO LJUBITELJE DOBRE KAPLJICE U VINOGRADE 


| TRSEK SE BUDI IZ ZIMSKOG SNA 


| Vinogradari su i ove godine obilježili blagdan svetog Vinka od- 
laskom u vinograde, darivanjem i zalijevanjem trsova i uzimanjem 
uzoraka vinove loze za novu vinogradarsku godinu. Tradicija obi- 
| lježavanja imendana sv. Vinka, 22. siječnja, održava se uglavnom 
u kontinentalnom djelu Hrvatske i sastoji se od odlaska toga dana 
u vinograde, ukrašavajući trsove suhomesnatim proizvodima, ko- 
| basicama i slaninom uglavnom i zalijevanja vinom. 


Vinogradar pri tom odreže nekoliko dijelova rozge s raznih 

| sorti vinove loze, stavlja ih u posudu s vodom i nakon što potjera- 

ju prvi listići i grozdići vidi kakva će biti predstojeća vinogradarska 

godina. Na temelju toga iskusni se vinogradar odlučuje na koji će 
način obrezivati vinovu lozu. 


Inače, imendan svetog Vinka vinogradari su odabrali najvjero- 

| jatnije zbog toga što Vinko na latinskom jeziku znači pobjednik, a 
krajem siječnja priroda se počinje buditi iz zimskog sna i počinje 
vrijeme kretanja vegetacije. Sveti Vinko je prema predaji živio u 


4. stoljeću na području Španjolske, bio je đakon i kao vješti pro- | 


povjednik zagovarao je kršćanstvo. Rimski car Dioklecijan bio je 
poznat kao progonitelj zagovornika kršćanstva pa je i đakon Vin- 
| ko podvrgnut mučenjima, ali se prema predaji nije odrekao vje- 
re. Mučitelji su ga navodno bacili u more, daleko na pučini, ali su 
| njegovo mrtvo tijelo valovi izbacili na obalu i pokopan je u blizini 
Valencije. Zbog svojih zasluga na širenju kršćanstva i mučeničke 
smrti proglašen je svecem i dobio svoj dan 22. siječnja.(vir) 


TRSEK MOJ 


Trsek moj zbudi se dosti si spal 
Dugo na tebi mi snegek je stal 
Ves si pozebel i tak mi te žal 
Trsek moj zbudi se bum te vrezal. 


Dečicu moju bu sladil z grozdom 
A mene pak starog krepil z vinom. 


Vinčekom svojim krepil me bu 
Par let života prodožil mi bu 
Zato moj trsek ti zahvalen bum 
Do zadnje vure poštuval te bum. 


Brajdice delal bum trsek uspot 
Tersek mi platil bu svojim plodom 

KIŠOVITO VINCEKOVO 


Ako je suditi prema narodnim izrekama ni ova godina neće 
biti dobra za vinogradare. Kaže se, naime, «Kad na Vincekovo 
sunce grije u bačve se vino lije». Ovogodišnji blagdan sv. Vinka 
bio je uglavnom maglovit i kišovit, a ni subota 24. siječnja kada 
su radobojski vinogradari upriličili svečanost blagoslova vino- 
grada nije bila sunčana. 


Ove su se godine članovi Udruge vinogradara i vinara «Rado- 
bojski pajdaši» okupili kod vinograda Ivana Florjana u Radoboju. 
Tradicionalno tu su se našli i mužikaši, a ceremoniju početka ra- 
dova u vinogradima obavili su: domaćin Ivan Florjan, obreziva- 
njem prvog trsa, župnik radobojski, velečasni Tomislav Novosel, 
blagoslovivši vinogradare i vinograd te Anđelko Gotlin, pred- 
sjednik Udruge zalijevanjem trseka mladim vinom. Druženje je 
nastavljeno u vatrogasnom domu uz izmjenu iskustava, kušanje 
vina i glazbu. 


IPahuliče) snijega ušlunatoč 
glazbišzimskilsan\vinograda 


Jesejanski vinogradani obilježili 
blagdan sv. Vinka 


Sveti Vinko prvi je svetac u novoj godini kojeg vinogradari štuju 
i uz čiji je blagdan vezan početak vinogradarske godine. Tog 
dana vinogradari odlaze blagosloviti svoje vinograde, orezati 
prve trsove vinove loze okićene kobasicama. Od davnina se 
vjerovalo da će dobro okićen trs, nakon orezivanja i zalijevanja 
vinom donijeti obilan i zdrav rod. 


r 

| 

| 

| 

| 

I Na sam blagdan sv. Vinka članovi udruge vinogradara sv. Martin 
iz Jesenja okupili su se na misi u župnoj crkvi koju je za sve 

| živuće i pokojne vinogradare služio župnik iz Bednje, Neven 
Blažun. Poslije mise blagoslovljen je župski vinograd i orezani 

I su prvi trsovi, a onda su vinogradari pošli u svoje vinograde 
obavit taj isti čin. Zajedničku manifestaciju Vincekova jesejanski 

| vinogradari su obilježili u subotu 24. siječnja kod obitelji Klasić 
Josipa u Lužanu. U prisutnosti domaćina, velikog broja članova 
i gostiju ceremoniju blagoslova vinograda vodio je Dragutin 

I Kranjčec. Trs je obrezao najstariji vinogradar Stjepan Košanski, 
a vinom ga obilato zalio domaćin Josip Klasić. Hladno vrijeme 

| i snijeg, koji je padao, nisu omeli okupljene da se zabave uz 
topli grah, kuhano vino, gibanicu i neizostavne štrukle koje su 
pripremile vrijedne domaćice. Dobro raspoloženje svirkom su 

| dodatno ugrijali domaći dečki, a veselica je trajala do večernjih 
sati. 

| 

| 

| 

| 

| 

NAJAVLJUJEMO 


RADOBOJSKI FAŠNIK 


Tradicionalna fašnička spelancija održat će se u nedjelju 15. veljače 2015. u Radoboju. 
Organizator Kulturno umjetničko društvo Zagorec iz Radoboja i OŠ Side Košutić Radoboj već 


obavljaju potrebne pripreme, a sve zainteresirane pozivaju da pripreme maske i nastup na" 


fašničkoj priredbi, jer će najbolje i najoriginalnije grupe i pojedinci biti posebno nagrađeni. 
Uz fašnik će i ove godine svjetlost dana ugledati humoristički Pikec koji prati najzanimljivije 


događaje na području radobojske općine od jednog do drugog fašnika. 


Kako se još ne zna vremenska situacija fašnička će se priredba održati ovisno o vremenu 
na školskom igralištu ili u školskoj sportskoj dvorani. Sudjelovali u programu ili ne već sada 


možete planirati ugodno provedeno nedjeljno popodne u nedjelju 15. veljače u Radoboju uz kašnič keppri 


fašničke poruke, pohvale i kritike. (vir) 


